Suspension BOM Micro Rope Posts 395	Looks great, lots of room. It is kinda making me tired.
Suspension Buckle or Whoopie Posts 58	GrayDog,
By callihan_44 in forum General Hammock Talk
Last Post: 02-10-2013, 06:44 Hoe NGV gefinansier moet word, nog nie bepaal | Netwerk24
Deur Nellie Brand-Jonker 22 Julie 2019 14:31
Baie Suid-Afrikaners is aangewese op 'n staatskliniek omdat hulle nie 'n mediese fonds het nie. Foto: Unsplash
Die Wetsontwerp op Nasionale Gesondheidsversekering (NGV) gaan binne die komende paar weke in die parlement ter tafel gelê word.
Die kabinet het onlangs die wetsontwerp goedgekeur.
Volgens dr. Zweli Mkhize, minister van gesondheid, moet die staatsprokureurs nou die wetsontwerp goedkeur voordat dit in die Nasionale Raad van Provinsies voorgelê word. Daarna gaan dit parlement toe. “Dit sal na verwagting binne die volgende paar weke wees.”
Mkhize het op ’n mediakonferensie wat by ’n konferensie van die Raad van Gesondheidsfinansiers (BHF) plaasgevind het, ook gesê die tesourie is besig om die verslag oor die finansiering van NGV af te handel.
Daar word al lank op dié dokumente gewag omdat daar baie kritiek en vrae is oor wat die koste van NGV vir die land gaan wees en wie daarvoor gaan opdok.
Mkhize het nie gesê wanneer die tesourie se dokument afgehandel gaan word en of dit gaan wees vóórdat die wetsontwerp parlement toe gaan nie.
Hy het herhaal wat onlangs aan die media gesê is, naamlik dat tesourie beraam teen 2030 gaan die bykomende geld wat vir NGV nodig is, tot R30 miljard styg.
Hy het gesê die NGV se finansiering gaan kom van die algemene belasting wat betaal word en verpligte premies vir addisionele inkomsteskepping, van bronne wat geïdentifiseer gaan word.
Die geld gaan in ’n openbare fonds geadministreer word wat dienste gaan aankoop van sowel die private as openbare sektor. Die fonds gaan bybetalings vir gesondheidsdienste iets van die verlede maak, volgens hom.
Hy het gesê baie van die geld wat nodig is om die stelsel in werking te stel, is reeds in die begroting. Byvoorbeeld gaan die implementeringseenheid wat binne die nasionale departement van gesondheid geskep word, geld gebruik wat reeds in die begroting is.
“Van die werk wat vir NGV nodig is, is reeds deel van die program, dit is net ’n kwessie van dinge hernoem en rondskuif.”
Die geld vir ander programme, soos om gehalte te verbeter en vir die kantoor van gesondheidstandaarde, is ook reeds in die begroting, asook vir die skep van die NGV-fonds, die personeel wat gekry moet word daarvoor en die stelsels wat ingestel moet word. “Daar is nie nuwe bykomende koste nie.”